Αυτό το λήμμα αφορά τα Νέα Μουδανιά της Χαλκιδικής.  Για τα Μουδανιά στη Μικρά Ασία, δείτε: Μουδανιά.  
Συντεταγμένες: 40°14′19″N 23°16′53″E﻿ / ﻿40.23861°N 23.28139°E﻿ / 40.23861; 23.28139

Τα **Νέα Μουδανιά** (συχνά αναφέρονται άτυπα και ως **Μουδανιά**) είναι πόλη της Μακεδονίας και έδρα του Δήμου Νέας Προποντίδας της Περιφερειακής Ενότητας Χαλκιδικής. Η πόλη δημιουργήθηκε από Μικρασιάτες που προέρχονταν από τα Μουδανιά της Μικράς Ασίας. Σήμερα, είναι η μεγαλύτερη πόλη της Χαλκιδικής και μητροπολιτικό κέντρο της, με μόνιμο πληθυσμό 10.042 κατοίκους. 

Απέχει από τη Θεσσαλονίκη 54 χιλιόμετρα. Οι κάτοικοι ασχολούνται με τις τουριστικές επιχειρήσεις και με την αλιεία. Μαζί με τη Νέα Μηχανιώνα η πόλη αποτελεί ένα από τα μεγαλύτερα αλιευτικά κέντρα στην Κεντρική Μακεδονία. Η ιχθυόσκαλα της παραλίας είναι μία από τις μεγαλύτερες της Μεσογείου και διακινεί τόνους γαύρου και σαρδέλας, εντός και εκτός Ελλάδας.

Ιερός Ναός Αγίου ΓεωργίουΤα Νέα Μουδανιά αποτελούν κύριο εμπορικό και οικονομικό κέντρο της Χαλκιδικής· λειτουργούν καταστήματα, τράπεζες, ταχυδρομεία, ιδιωτικά ιατρεία όλων των ειδικοτήτων, φαρμακεία 24ωρης λειτουργίας, δημόσιες υπηρεσίες, Κέντρο Υγείας. Στην πόλη γίνεται μία φορά την εβδομάδα (κάθε Τετάρτη) η μεγαλύτερη υπαίθρια λαϊκή αγορά της Χαλκιδικής.

Επίσης, αποτελούν και πνευματικό - μορφωτικό κέντρο με το Μικρασιατικό Λαογραφικό Μουσείο Βιθυνίας, αφιερωμένο στη λαογραφία της Βιθυνίας της Μικράς Ασίας, τον γενέθλιο τόπο των προσφύγων της περιοχής, το Μουσείο Αλιευτικών Σκαφών και Εργαλείων, Πολιτιστικούς Συλλόγους, σχολεία (6 νηπιαγωγεία, 4 Δημοτικά, 2 Γυμνάσια, 2 Λύκεια). Εκεί δραστηριοποιείται ο Παναθλητικός Όμιλος Μουδανιών –το τμήμα ποδοσφαίρου αγωνίζεται στην Α1 ΕΠΣ Χαλκιδικής και μια ομάδα του τμήματος πετοσφαίρισης συμμετέχει στην Α2–, η Σκακιστική Ακαδημία Νέων Μουδανιών που αγωνίζεται στην Α' Εθνική και ο Ναυτικός Όμιλος Μουδανιών με πλούσια αγωνιστική δράση.

Στα Νέα Μουδανιά, βρίσκεται ο μεγάλος ναός του Αγίου Γεωργίου, με ένα από τα μεγαλύτερα καμπαναριά στη Μακεδονία. Επίσης, στο ψηλότερο σημείο της πόλης, το λεγόμενο λόφο της «Παναγίας Κορυφινής», είναι κτισμένος ο ομώνυμος ναός όπου βρίσκεται η εικόνα της Παναγίας Κορυφινής, της εκ Καλολίμνου, που μετέφεραν οι Μικρασιάτες από την νήσο Καλόλιμνο, η οποία βρισκόταν απέναντι από τα Μουδανιά της Μικράς Ασίας. Η Παναγία Κορυφινή γιορτάζει στις 8 Σεπτεμβρίου, μέρα που έχει καθιερωθεί ως επίσημη αργία για τα Νέα Μουδανιά. Επίσης τιμάται ο νεομάρτυρας άγιος Αθανάσιος ο εκ Σπάρτης Πισιδίας Μικράς Ασίας μαρτύρησε στα Μουδανιά της Μικράς Ασίας στις 29 Οκτωβρίου 1653.Δίπλα ακριβώς στην πόλη των Νέων Μουδανιών υπάρχουν πολύ όμορφες παραλίες, τις οποίες κάθε χρόνο επισκέπτονται πολλοί τουρίστες από όλη την Ελλάδα αλλά και από το εξωτερικό.

Ιστορικά στοιχεία
-----------------

Ο Ιερός Ναός της Παναγίας Κορυφινής, που στεγάζει την ομώνυμη ιερά είκονα που κόμισαν οι Μικρασιάτες από τη νήσο Καλόλιμνο της Μικράς Ασίας.
Αεροφωτογραφία των Νέων Μουδανιών
Τα Νέα Μουδανιά κτίστηκαν το 1922 από πρόσφυγες της Μικράς Ασίας. Συγκεκριμένα ήταν Έλληνες που κατοικούσαν στα παράλια της Προποντίδας (στα Μουδανιά) και ασχολήθηκαν με τη γεωργία και το εμπόριο. Πλέοντας στα δυτικά παράλια της Χαλκιδικής, αποβιβάστηκαν στο "Καργί λιμάνι" (που σημαίνει "απάνεμο λιμάνι"). Πρώτος Πρόεδρος της κοινότητας και αυτός που δημιούργησε τα θεμέλια ήταν ο Φώτης Ορφανίδης. Σήμερα σώζεται ο ελαιώνας που είχαν δει οι πρώτοι κάτοικοι που ήρθαν στα Νέα Μουδανιά, από το 1923. Αναπτύχθηκαν γρήγορα και εξελίχθηκαν σε μεγάλο τουριστικό κέντρο.

Στην περιοχή των Νέων Μουδανιών έχουν εντοπιστεί τα ίχνη αρχαίας πόλης που ταυτίζεται ίσως με την αρχαία *Σπάρτωλο*.

### Διατελέσαντες κοινοτάρχες και δήμαρχοι

Το Δημαρχείο Μουδανιών σήμερα.
Σύμφωνα με τη μαρμάρινη επιγραφή στο κτήριο του δημαρχείου, κοινοτάρχες και δήμαρχοι διετέλεσαν τα ακόλουθα πρόσωπα:

Πρόεδροι της Κοινότητας
-----------------------

|  |  |
| --- | --- |
| **Πρόεδροι της Κοινότητας Νέων Μουδανιών** | Πρόεδρος |
| 1925-1929 | Φώτιος Αναστ. Ορφανίδης |
| 1929-1934 | Κωνσταντίνος Σταύρου Μελαχροινός |
| 1934-1939 | Δημήτριος Αντων. Κουτσαντώνης |
| 1939-1941 | Νάκος Βασ. Κουτσός |
| 1941-1945 | Απόστολος Εμμ. Μιαμόπουλος |
| 1945-1946 | Πέτρος Γεωργ. Ζαφειρίου |
| 1946 | Βασίλειος Αντ. Στούλος |

### Δήμαρχοι

|  |  |
| --- | --- |
| **Δήμαρχοι Νέων Μουδανιών** (Μουδανιών από το 1999 έως το 2023) | Δήμαρχος |
| 1947-1954 | Λάζαρος Κωνστ. Φωτιάδης |
| 1955-1958 | Αιμίλιος Παναγ. Αποστολίδης |
| 1959-1967 | Πέτρος Γεωργ. Ζαφειρίου |
| 1967-1971 | Χαριστός Δημητρ. Παπακώστας |
| 1971-1972 | Στυλιανός Προδρ. Σισμανίδης |
| 1972-1974 | Εμμανουήλ Βασ. Στεφανίδης |
| 1975-1978 | Πέτρος Γεωργ. Ζαφειρίου |
| 1979-1986 | Γεράσιμος Γεωργ. Ηλιόπουλος |
| 1987-1990 | Παναγιώτης Γεωργ. Στογιώργης |
|
| 1991-2002 | Απόστολος Ιωάν. Δαλαμπίρας |
| 2002-2006 | Δαμιανός Ηλ. Ιορδανίδης |
|
| 2007-2010 | Ανδρέας Παπαγιάννης |
| 2011-2014 | Δαμιανός 
Ιορδανίδης |
| 2014- | Εμμανουήλ Καρράς |

Πληθυσμός
---------

|  |
| --- |
| Ιστορική εξέλιξη πληθυσμού των Νέων Μουδανιών |
| Έτος |  | Πληθυσμός |  %± |
| 1940 |  | 2.296 | \_ |
| 1951 |  | 2.600 | 13,2 |
| 1961 |  | 2.600 | 0,0 |
| 1971 |  | 3.146 | 21,0 |
| 1981 |  | 4.142 | 31,7 |
| 1991 |  | 4.447 | 7,4 |
| 2001 |  | 6.430 | 44,6 |
| 2011  |  | 9.342 | 45,3 |
| 2021 |  | 10.042 | 7,4 |

Συγκοινωνία
-----------

Στην πόλη, εδρεύει ο κεντρικός Σταθμός του ΚΤΕΛ Χαλκιδικής, με καθημερινά δρομολόγια προς όλη την Χαλκιδική, και τη Θεσσαλονίκη. Τα Νέα Μουδανιά, συνδέονται με τη Θεσσαλονίκη, μέσω του αυτοκινητοδρόμου Α24 Μουδανιών-Θεσσαλονίκης. Υπάρχουν 4 βασικοί οδικοί άξονες. Η περιφερειακή οδός περιμετρικά της πόλης, που συνδέει την βόρεια είσοδο στην πόλη με τον σταθμό ΚΤΕΛ Χαλκιδικής. Η οδός Θεσσαλονίκης, επί της οποίας υπάρχουν πολλά ιδιωτικά ιατρεία αλλά και καταστήματα και σούπερ μάρκετ. Η οδός Τζαβούρα, ο πιο εμπορικός δρόμος της πόλης, καθώς και η λεωφόρος Ελευθερίας, επί της οποίας υπάρχουν σχολεία, νηπιαγωγεία και σούπερ μάρκετ.

Παραπομπές
----------

1. ↑  dlib.statistics.gr/Book/GRESYE\_02\_0101\_00098%20.pdf.
2. ↑  Σταυρακούδης, Αθανάσιος. «Προέλευση προσφύγων που εγκαταστάθηκαν στoν οικισμό: Νέα Μουδανιά». *stavrakoudis.econ.uoi.gr*. Αρχειοθετήθηκε από το πρωτότυπο στις 14 Ιουλίου 2021.
3. ↑  Moudania - Kassandra - Halkidiki - Greece
4. ↑  Θέλοντας να δείξουν τη διαχρονική σημασία που έχει το ψάρεμα για τη ζωή τους, οι κάτοικοι ίδρυσαν το 2002 το Μουσείο Παραδοσιακών Σκαφών και Εργαλείων, το οποίο βρίσκεται στο λιμάνι των Νέων Μουδανιών. Τα εκθέματα περιλαμβάνουν αρχαίες άγκυρες, δίχτυα αλιείας, καλάμια ψαρέματος και γάντζους, πυξίδες, φάροι και λάμπες και πολλά άλλα ενδιαφέροντα εκθέματα. Πηγή:
5. ↑  Ι.Μ.Θ. :: Αγιολογικό - Ακολουθίες Αγίων
6. ↑   Αρχειοθετήθηκε 2017-04-24 στο Wayback Machine. Δ. Κ. Σαμσάρης, Η ρωμαϊκή αποικία της Κασσάνδρειας (Colonia Iulia Augusta Cassandrensis), Δωδώνη 16 (1), 1987, σ. 369-370
7. ↑
8. ↑  «Αρχειοθετημένο αντίγραφο» (PDF). Αρχειοθετήθηκε από το πρωτότυπο (PDF) στις 23 Ιανουαρίου 2013. Ανακτήθηκε στις 13 Μαρτίου 2013.

Εξωτερικοί σύνδεσμοι
--------------------

* Δήμος Μουδανιών - Επίσημη Σελίδα. Αρχειοθετήθηκε 2010-05-27 στο Wayback Machine.
* Νέα Μουδανιά Blog
* Μετεωρολογικός Σταθμός Νέων Μουδανιών
* Αρχειοθετήθηκε 2021-07-14 στο Wayback Machine.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Νέας Προποντίδας |
| --- |
|  |
| Δημοτική Ενότητα Καλλικράτειας | 
* Άγιος Παύλος
* Νεοχωράκι
* Νέα Γωνιά
* Νέα Ηράκλεια
* Νέα Καλλικράτεια
* Νέα Σίλατα
* Λάκκωμα
* Ροδόκηπος
* Σωζόπολη
 |
|  |
| Δημοτική Ενότητα Μουδανιών | 
* Άγιος Μάμας
* Άγιος Παντελεήμων
* Διονυσίου
* Ζωγράφου
* Μουριές
* Νέα Μουδανιά
* Νέα Ποτείδαια
* Παπά Αλώνι
* Παραλία Διονυσίου
* Παραλία Πορταριάς
* Πορταριά
* Πόρτες
* Σήμαντρα
* Φλογητά
 |
|  |
| Δημοτική Ενότητα Τρίγλιας | 
* Ελαιοχώρια
* Κρήνη
* Μετόχι
* Νέα Πλάγια
* Νέα Τένεδος
* Νέα Τρίγλια
* Παραλία Νέας Τριγλίας
* Πετράλωνα
 |
|  |
| 
* Έδρα: Νέα Μουδανιά
* \* (Οικισμοί με μη μόνιμο πληθυσμό)
 |

 |

|  |  |  |  |
| --- | --- | --- | --- |
| 

| π • σ • ε
Οι κοινότητες της Δημοτικής ενότητας Μουδανιών του Δήμου Νέας Προποντίδας |
| --- |
|  |
| 
Νέα Μουδανιά  · Άγιος Μάμας  · Άγιος Παντελεήμων  · Διονυσίου  · Ζωγράφου  · Νέα Ποτίδαια  · Πορταριά  · Σήμαντρα  · Φλογητά |

 |